CELEX: 62019CA0604
Language: bg
Date: 2021-02-25 00:00:00
Title: Дело C-604/19: Решение на Съда (първи състав) от 25 февруари 2021 г. (преюдициално запитване от Wojewódzki Sąd Administracyjny we Wrocławiu — Полша) — Gmina Wrocław/Dyrektor Krajowej Informacji Skarbowej (Преюдициално запитване — Данъчни въпроси — Данък върху добавената стойност (ДДС) — Директива 2006/112/ЕО — Член 2, параграф 1, буква a) — Член 9, параграф 1 — Член 13, параграф 1 — Член 14, параграф 1 и параграф 2, буква а) — Понятие „доставка на стоки“ — Преобразуване по силата на закона на правото на дългосрочно ползване на недвижим имот в пълно право на собственост — Община, която получава таксите за преобразуването — Понятие „компенсация“ — Понятие „данъчнозадължено лице, действащо в това си качество“ — Изключение — Публичноправни субекти, които се ангажират с дейности или сделки като държавни органи)

19.4.2021   
            
            
               BG
            
            
               Официален вестник на Европейския съюз
            
            
               C 138/4
            
         
      Решение на Съда (първи състав) от 25 февруари 2021 г. (преюдициално запитване от Wojewódzki Sąd Administracyjny we Wrocławiu — Полша) — Gmina Wrocław/Dyrektor Krajowej Informacji Skarbowej
      (Дело C-604/19) (1)
      
      (Преюдициално запитване - Данъчни въпроси - Данък върху добавената стойност (ДДС) - Директива 2006/112/ЕО - Член 2, параграф 1, буква a) - Член 9, параграф 1 - Член 13, параграф 1 - Член 14, параграф 1 и параграф 2, буква а) - Понятие „доставка на стоки“ - Преобразуване по силата на закона на правото на дългосрочно ползване на недвижим имот в пълно право на собственост - Община, която получава таксите за преобразуването - Понятие „компенсация“ - Понятие „данъчнозадължено лице, действащо в това си качество“ - Изключение - Публичноправни субекти, които се ангажират с дейности или сделки като държавни органи)
      (2021/C 138/05)
      Език на производството: полски
      
         Запитваща юрисдикция
      
      Wojewódzki Sąd Administracyjny we Wrocławiu
      
         Страни в главното производство
      
      
         Жалбоподател: Gmina Wrocław
      
         Ответник: Dyrektor Krajowej Informacji Skarbowej
      
         Диспозитив
      
      
                  1)
               
               
                  Член 14, параграф 2, буква а) от Директива 2006/112/ЕО на Съвета от 28 ноември 2006 година относно общата система на данъка върху добавената стойност следва да се тълкува в смисъл, че преобразуването на правото на дългосрочно ползване на недвижим имот в пълно право на собственост, предвидено в националното законодателство срещу заплащането на такса, представлява доставка на стоки по смисъла на тази разпоредба.
               
            
                  2)
               
               
                  Директива 2006/112 трябва да се тълкува в смисъл, че при преобразуването на правото на дългосрочно ползване на недвижим имот в пълно право на собственост, предвидено в националното законодателство срещу заплащането на такса на общината, собственик на имота, което ѝ позволява да получава доход от споменатия имот на постоянна основа, тази община — освен ако не се установи друго при проверките, които трябва да извърши запитващата юрисдикция — действа в качеството на данъчнозадължено лице по смисъла на член 9, параграф 1 от посочената директива, а не като държавен орган по смисъла на член 13, параграф 1 от същата директива.
               
            
         (1)  ОВ C 383, 11.11.2019 г.